*KLIZALIŠTE U JASKI*

Završen je još jedan projekt u organizaciji Društva Naša djeca Jastrebarsko – „Klizalište u Jaski“

Ovaj projekt u našem je Gradu osmišljen i realiziran s ciljem pružanja djeci dodatnih sadržaja za vrijeme zimskih školskih praznika. U teškoj ekonomskoj situaciji koja je zadesila naše kućne proračune i gradski proračun želja nam je bila unatoč krizi i ove godine osigurati našoj djeci mjesto za stjecanje novih vještina, mjesto za druženje s vršnjacima i mjesto za boravak na svježem zraku.

Da bismo u tome uspjeli, obratili smo se sponzorima kojima se ovim putem od srca zahvaljujem.

Da je vrijedilo uložiti u ovaj projekt, između ostalog, pokazuju i brojke-

181 dijete je pohađalo školu klizanja, a 271 dijete je kupilo sezonsku kartu za klizanje.

Možemo zaključiti da se 450 djece aktivno klizalo, a pored toga ostala djeca su pojedinačno klizala 1600 sati.

Uz klizanje svi smo imali priliku zabaviti se i uživati u JHL i u vikend Party-ima, te na dječjem dočeku Nove godine i unatoč velikoj hladnoći na dočeku Nove godine za odrasle.

U našim namjerama ne bismo uspjeli da, ponajprije, Grad Jastrebarsko nije prepoznao vrijednost projekta i odlučio ga sufinancirati, da nam CESTE Jastrebarsko nisu izradile pripremu i poravnanje terena za postavljanje klizališta, da nam tvrtka GV-Prom nije pripremila podest, tvrtka GROMEL posudila kućicu u kojoj su se djelatnici na klizalištu mogli malo ugrijati dok su boravili na radnom mjestu i na -15 °C i gdje smo mogli spremiti i zaključati dio opreme, a kućica ne bi došla do nas da nam ju nije prevezao gospodin Marko Kokot. Vodu na klizalištu ne bismo imali bez pomoći VODA Jastrebarsko, a struju bez Elektroinstalatera Bučar. Klupe i stolove posudio nam je DVD Jastrebarsko, rekvizite za školu klizanja Srednja Škola Jastrebarsko, štafle koje su nam zatrebale donirala nam je Drvna industrija Rubinić, a tisak zahvalnica sponzorirala nam je Antonela-tisak. Vrlo uspješnu suradnju ostvarili smo s DV Radost i u suradnji s djelatnicima omogućili da 130 djece u dobi od 5 i 6 godina prođe školu klizanja. Kako bi se naši najmlađi ugrijali nakon škole klizanja, TV-bar im je donirao čaj, a da svi možemo biti bezbrižni, klizalište smo osigurali, što nam je Croatia osiguranje i sponzoriralo. Sva događanja medijski je pratio Radio Jaska. Božićne darove našoj dječici i ove godine je osigurao LIDL Hrvatska.

Hvala svim djelatnicima na klizalištu koji su odradili posao u teškim atmosferskim prilikama te veliko hvala svim učiteljima klizanja, voditelju Jaskanske hokejaške lige, Marku Gvozdanoviću te voditelju projekta „Klizalište u Jaski“, profesoru Saši Rodiću.

 Predsjednica Društva Naša djeca Jastrebarsko

 Nikolina Ribarić, prof.